Kuigi Venemaa kurdab, et neid on tabanud viimase poole sajandi suurim põud, mis lisaks teraviljale hävitab ka muude  põllusaaduste saaki, paneb see küsima, kas sellel keelul pole tuluteenimise eesmärgil suuremat tagamõtet. Äsja teatas ju peaminister Putin, et neil tegelikult on piisavalt teravilja laovarusid ning Venemaa soovib säilitada ja suurendada reserve. Ka Venemaa teravilja hinnatõusu peatamise eesmärk tundub haljas aade selle kõrval, sest maailma turg reageeris kohe vastukarva suure hinnatõusuga. Kui Venemaa soovitustele järgnevad ka Kasahstan ja Valgevene, võivad hinnad kerkida veelgi.